Þrjú hundruð fjörutíu og fjórar tilkynningar hafa borist vegna gruns um aukaverkun eftir bólusetningu við COVID-19. Fimm prósent af þeim eru alvarlegar. Forstjóri Lyfjastofnunar segir að tilkynnt hafi verið um tíu dauðsföll, sem þó er ekki talið líklegt að tengist bólusetningunni sjálfri. Tilkynnt hefur verið um fjögur tilfelli af tímabundnum andlitsdofa hér á landi.
Algengar aukaverkanir af öllum þremur bóluefnunum sem hafa verið notuð hér á landi, Astra Zeneca, Pfizer og Moderna, eru mjög svipaðar, verkur í handlegg á stungustað og flensueinkenni sem eru talin fylgja öllum bólusetningum. Sjaldgæfari aukaverkun af tveimur bóluefnanna, Pfizer og Moderna, sem einn af hverjum 1000 getur búist við er tímabundin lömun öðrum megin í andliti. Rúna Hauksdóttir Hvannberg forstjóri Lyfjastofnunar segir að engin tilkynning um slíkt hafi komið fram hér á landi
Við höfum fengið tilkynnt 4 tilvik um dofa í andliti eftir bólusetingu sem sagt þrjú hjá Cominatry og eitt hjá Moderna. Og það er kannski bara í hlutfalli við það að það voru fleiri bólusettir miklu fleirir með Pfizer bóluefninu hér. Við höfum ekki fengið þessa skammvinnu lömun tilkynnta
Andlitslömunin gangi til baka á fáum vikum en andlistsdofinn hverfi miklu fyrr. Átján alvarlegar aukaverkanir hafa verið tilkynntar og þar af 10 dauðsföll.
en ekkert af þessum andlátum er líklegt að tengist bólusetningunni sjálfri
Hin alvarlegu tilfellin eru öndunarstopp og versnun á astma. Allar alvarlegustu aukaverkanirnar voru hjá fólki í elsta aldurshópnum, frá áttræðu og upp í nírætt.
Fjöldi tilkynninga og tegund aukaverkana hér sé í takti við það sem búist var við miðað við klínískar rannsóknir á efnunum.
ef við horfum á það að við séum komin með 2 prósent tilkynntar aukaverkanir af þeim sem hafa verið bólusettir það er ekkert langt frá því sem við vorum að horfa til. :
Tvö prósent þeirra sem hafa verið bólusett hafa tilkynnt um grun um aukaverkanir af Covid-bóluefnum. Átján alvarleg tilfelli hafa verið tilkynnt og af þeim eru 10 dauðsföll.